EkBass/fiwiki-20250220-pages-articles huggingface dataset:
Namerin kansallispuisto

Namerin kansallispuisto (, ) on luonnonsuojelualue Intiassa Assamin osavaltiossa. Sen eläinlajeihin kuuluvat tiikeri, leopardi, puuleopardi, aasiannorsu, gauri, villisiat ja sambarhirvi. Tiedosto:Nameri.jpg|Namerin luonnonpuistoa Tiedosto:Inside Nameri National Park.jpg|Polku puistossa Tiedosto:Ibisbill4.jpg|Iibisnokka == Lähteet == == Aiheesta muualla == Luokka:Assam Luokka:Intian kansallispuistot
Eugen (Itävallan arkkiherttua)

Eugen Ferdinand Pius Bernhard Felix MariaNordisk familjebok, täydennysosa (1923), s. 679–680 Runeberg.org. Viitattu 21.7.2013. (23. toukokuuta 1863 Groß Seelowitz, Itävallan keisarikunta – 30. joulukuuta 1954 Merano, Italia)Archduke Eugen Firstworldwar.com. Viitattu 21.7.2013. oli Itävallan arkkiherttua ja Itävalta-Unkarin armeijan sotamarsalkka, joka palveli komentajana ensimmäisessä maailmansodassa. == Suku ja nuoruus == Arkkiherttua Eugen syntyi Seelowitzin linnassa Määrissä. Hänen vanhempansa olivat arkkiherttua Kaarle Ferdinand ja arkkiherttuatar Elisabet Franziska. Hänen isoisänsä oli Napoleonin sotien kuulu sotapäällikkö, arkkiherttua Kaarle. Eugen oli keisari Frans Joosef I:n pikkuserkku. Eugenin veljiä olivat ylipäällikkönä toiminut sotamarsalkka, arkkiherttua Fredrik, sekä amiraali, arkkiherttua Kaarle Stefan. == Sotilasura == Eugen aloitti sotilasuransa luutnanttina Tirolin vuoristojääkärirykmentissä, josta siirtyi pian husaarirykmenttiin. Opiskeltuaan sotilasakatemiassa hänet määrättiin yleisesikunnan palvelukseen, mistä hän siirtyi everstiluutnantiksi jalkaväkirykmentti 13:een. Vuonna 1891 Eugen ylennettiin everstiksi ja nimitettiin mainitun rykmentin komentajaksi. Vuonna 1900 hän sai ylennyksen ratsuväenkenraaliksi ja hänet nimitettiin Innsbruckissa toimineen XIV armeijakunnan komentajaksi sekä Tirolin ja Vorarlbergin alueiden ylipäälliköksi. Vuonna 1908 seurasi ylennys joukkojen yleistarkastajaksi. Sotilasuransa ohella Eugen toimi Saksalaisen ritarikunnan suurmestarina vuosina 1894–1923. Kenraali Oskar Potiorekin johtaman Serbian-sotaretken epäonnistuttua ensimmäisen maailmansodan alkuvaiheessa Eugen nimettiin 27. joulukuuta 1914 eteläisen rintaman komentajaksi Balkanille. Yleisesikunnan päällikön Franz Conrad von Hötzendorfin sekä saksalaisten jatkuva sekaantuminen asioihin kuitenkin rajoitti hänen toimintaansa. Toukokuussa 1915 Eugenin alaisuuteen liitettiin myös lounainen rintama, minkä jälkeen hän vastasi kaikista sotatoimista Italiaa vastaan. Hänet ylennettiin samassa yhteydessä kenraalieverstiksi ja 23. marraskuuta 1916 sotamarsalkaksi. Caporetton taistelun jälkeen Italian-rintaman johto järjestettiin 11. tammikuuta 1918 uudelleen, jolloin Eugen käytännössä syrjäytettiin. == Sodan jälkeen == Sodan jälkeen Eugen joutui pakenemaan tasavallaksi muuttuneesta Itävallasta, mutta sai luvan paluuseen vuonna 1934. Hän kuoli myöhemmin Italiassa 91-vuotiaana. ==Lähteet== ==Aiheesta muualla== Luokka:Itävallan arkkiherttuat Luokka:Itävallan marsalkat Luokka:Ensimmäisen maailmansodan henkilöt Luokka:Habsburgin hallitsijasuku Luokka:Saksalaisen ritarikunnan suurmestarit Luokka:Vuonna 1863 syntyneet Luokka:Vuonna 1954 kuolleet
Harmaakaulusbulbuli

Harmaakaulusbulbuli (Pycnonotus priocephalus) on bulbulien heimoon kuuluva varpuslintu. ==Levinneisyys== Harmaakaulusbulbulia tavataan laikuttaisesti Intian lounaisosissa. Se on vähenemässä metsien tuhoutumisen takia. Laji on luokiteltu silmälläpidettäväksi. ==Elinympäristö== Harmaakaulusbulbuli elää pesimäaikaan metsissä 700–1 400 metrin korkeudella merenpinnasta. Pesimäajan jälkeen se siirtyy alempiin korkeuksiin. ==Elintavat== Harmaakaulusbulbuli pesii maalis-heinäkuussa ja naaras munii yksi tai kaksi munaa. Harmaakaulusbulbuli käyttää ravinnokseen marjoja, hedelmiä ja hyönteisiä. Se etsii ravintoa usein yksin tai pareittain, mutta joskus 4–8 yksilön parvissa. ==Lähteet== Luokka:Bulbulit
Mustahuppubulbuli

Mustahuppubulbuli (Pycnonotus atriceps) on bulbulien heimoon kuuluva varpuslintu. ==Levinneisyys== Mustahuppubulbulia tavataan laajalla alueella Kaakkois-Aasiassa. Sen on kuvattu olevan paikallisesti yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Töyhtöhuppubulbuli

Töyhtöhuppubulbuli (Pycnonotus melanicterus) on bulbulien heimoon kuuluva varpuslintu. ==Levinneisyys== Töyhtöhuppubulbulia tavataan Intiassa, Sri Lankassa, Himalajan alueella sekä Kaakkois-Aasiassa. Sen on kuvattu olevan yleinen, ja se on luokiteltu elinvoimaiseksi. ==Lähteet== Luokka:Bulbulit
USS Forrestalin tulipalo

USS Forrestalin tulipalo tapahtui 29. kesäkuuta 1967. Siinä kuoli 134 merisotilasta, 161 loukkaantui ja useita lentokoneita tuhoutui sekä lentotukialus USS Forrestal vaurioitui pahoin. Alus oli ollut operaatio Rolling Thunderissa () Tonkininlahdella Vietnamin sodassa. == Tulipalo == Alus lähti 6. kesäkuuta 1967 Norfolkin laivastotukikohdasta Virginiasta ensimmäiselle taistelumatkalleen. Alus saapui Yankee-alueelle 25. heinäkuuta aloittaen välittömästi taistelulennot. Aluksen lentokoneet lensivät neljän päivän aikana 150 taistelulentoa ilman tappioita.Polmar, Norman s. 253-254 Hieman ennen yhtätoista 29. heinäkuuta aluksen koneiden valmistautuessa päivän toiseen tehtävään F-4 Phantomin viiden tuuman Zuni Mk.32 -raketin moottori syttyi koneen sähköjärjestelmässä syntyneen jännitepiikin seurauksena. Raketti osui lentokannen toisella puolella olleen kapteeniluutnantti Fred Whiten A-4 Skyhawk -hävittäjäpommittajan 400 gallonan lisätankkiin, joka räjähti aloittaen tulipalon. Tuulen voimistama tulipalo levisi nopeasti. Neljän ja puolen eekkerin alue lentokannesta peittyi lentokoneista irronneista kappaleista miehistön yrittäessä poistaa paloalueelta pommeja ja muita ampumatarvikkeita heittämällä ne yli laidan.Polmar, Norman s. 254 Kapteeniluutnantti John McCainin A-4-koneen ripustimista putosi 1000 naulan pommi kannella riehuvan polttoainepalon keskelle. McCain kiipesi ohjaamosta ja siirtyi lentokoneen kiinteää tankkauspuomia pitkin turvaan. Lentäjät pakenivat liekkien saartamista koneistaan. Palon aikana lentokannella räjähti kaikkiaan seitsemän pommia. Lentokannen alapuolella ollut hangaari muuttui kuolemanloukuksi viidellekymmenelle miehistönjäsenelle palavan polttoaineen valuttua lentokannelta. Lähellä olleet alukset tarjosivat apuaan sammutustöissä. Muun muassa vuotta aiemmin vastaavassa onnettomuudessa ollut USS Oriskany avusti sammutustöissä ja tarjosi mahdollisuutta loukkaantuneiden hoitamisessa. Saattaneet hävittäjät ruiskuttivat vettä palavalle kannelle. Palo saatiin kannella hallintaan noin tunnissa, mutta hangaarikannen palopesäkkeiden sammuttamiseen meni vielä kaksitoista tuntia. == Seuraukset == Liekkien sammuttua 134 miestä oli saanut surmansa ja lisäksi 60 miehistönjäsentä oli pahoin loukkaantunut. Lentotukialuksella tuhoutui 21 lentokonetta ja 41 vaurioitui. Forrestal matkasi Filippiinien kautta Norfolkiin, jonne se saapui 14. syyskuuta. Alus oli seitsemän kuukautta telakalla korjattavana, mikä maksoi 72 miljoonaa Yhdysvaltain dollaria. Alus ei telakalta vapauduttuaan enää osallistunut Vietnamin sotaan. ==Lähteet== * === Viitteet === ==Aiheesta muualla== *DANFS - USS Forrestal http://www.history.navy.mil/danfs/f3/forrestal.htm *http://www.navy.mil/navydata/nav_legacy.asp?id=73 *http://navysite.de/cvn/cv59.htm *http://www.uscarriers.net/cv59history.htm Luokka:Laivapalot Luokka:Vuoden 1967 onnettomuudet Luokka:1960-luvun tulipalot Luokka:Yhdysvaltain laivaston historia
Kuivalannanlevitinvaunu

Kuivalannanlevitinvaunu on maataloustyökone, jolla levitetään eläinten lantaa, josta virtsa on eritelty omaan virtsasäiliöön. Kuivalanta kuormataan vaunuun traktorin etukuormainta tai takakuormainta käyttämällä. Jos mahdollista, kuormaaminen käy myös kaivurilla. Kuormauksen jälkeen vaunu hinataan traktorilla pellolle, missä vaunun perässä oleva levitinlaite purkaa kuorman tasaisesti peltoon. Levitettävään määrään voi vaikuttaa pohjakuljettimen nopeutta säätämällä, sekä ajonopeudella. Luokka:Maatalouskoneet ja -työkalut
Eduardo Zielski

thumb|right|Eduardo Zielski Eduardo Zielski (s. 12. helmikuuta 1947 Brodnica) on Brasiliassa toimiva puolalainen roomalaiskatolinen piispa. Hänet vihki papiksi Bernard Czaplinski 21. toukokuuta 1972. Hänet nimitettiin Campo Maiorin hiippakunnan johtoon 2. helmikuuta 2000, ja piispaksi vihkiminen seurasi 7. toukokuuta. Pääkonsekraattorina toimi Czeslaw Stanula, jota avustivat Jan Bernard Szlaga ja Abel Alonso Núñez.Catholic-Hierarchy.org: Bishop Eduardo Zielski == Lähteet == Luokka:Puolalaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Orlando Antonio Corrales García

Orlando Antonio Corrales García (s. 26. tammikuuta 1947 Abejorral) on kolumbialainen roomalaiskatolinen arkkipiispa. Hänet vihittiin papiksi 5. joulukuuta 1971 ja nimitettiin Medellínin arkkihiippakunnan vihkipiispaksi sekä Thuccaboran titulaaripiispaksi 28. tammikuuta 1998. Piispaksi vihkiminen seurasi 25. maaliskuuta. Pääkonsekraattorina toimi Alberto Giraldo Jaramillo, jota avustivat Héctor Rueda Hernández ja Paolo Romeo.Catholic-Hierarchy.org: Archbishop Orlando Antonio Corrales García Corrales García sai 9. huhtikuuta 2001 nimityksen Palmiran piispaksi ja 12. tammikuuta 2007 Santa Fe de Antioquian arkkipiispaksi. == Lähteet == Luokka:Kolumbialaiset papit Luokka:Katoliset arkkipiispat Luokka:Vuonna 1947 syntyneet Luokka:Elävät henkilöt
Periyarin kansallispuisto

Periyarin kansallispuisto on luonnonsuojelualue Intiassa Keralan osavaltiossa. Sen keskeinen osa on Periyarin tekojärvi, joka muodostui kun jokeen rakennettiin pato vuonna 1895. Kansallispuisto on oerustettu alkujaan tiikerien suojelualueeksi, mutta sen suurin houkutus matkalijalle ovat norsut, jotka ovat leikkisiä ja pelottomia veden äärellä. Norsujen lisäksi puiston eläimistöön kuuluvat gauri, villisiat, sambarhirvi ja kääpiökauriit. Toisinaan siellä voi nähdä myös tiikerin – puiston alueella arvioidaan elävän noin 40 yksilöä. File:Ocyceros griseus -Periyar National Park-8.jpg| Malabarintoko Ocyceros griseus File:Elephants In Periyar Tigar Reserve (913221288).jpg File:Indischer Hutaffe (Macaca radiata).JPG| hattumakaki Macaca radiata == Lähteet == == Aiheesta muualla == Luokka:Intian kansallispuistot Luokka:Keralan maantiede
Oscar-gaala 1964

Oscar-gaala 1964 oli 36. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1963 parhaille elokuville. Palkintogaala järjestettiin 13. huhtikuuta 1964 Santa Monica Civic Auditorium -rakennuksessa Santa Monicassa, Kaliforniassa. Palkinnon parhaasta elokuvasta voitti Tony Richardsonin ohjaama Tom Jones – hulivilihurmuri (1963). == Lähteet == Luokka:Oscar-gaalat Luokka:1963
Oscar-gaala 1963

Oscar-gaala 1963 oli 35. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1962 parhaille elokuville. Palkintogaala järjestettiin 8. huhtikuuta 1963 Santa Monica Civic Auditorium -rakennuksessa Santa Monicassa, Kaliforniassa. Palkinnon parhaasta elokuvasta voitti David Leanin ohjaama Arabian Lawrence (1962). Palkinnon vastaanotti tuottaja Sam Spiegel. == Lähteet == Luokka:Oscar-gaalat Luokka:1963
Risto Ennekari

Risto Ennekari (s. 21. heinäkuuta 1943 Pori) on suomalainen tietokirjailija, joka on erikoistunut yritys- ja yhdistyshistoriikkeihin."Jazzkipinä syttyi – tuli roihuaa edelleen", Satakunnan Kansa 21.7.2013 (s. B14). Hän on kirjoittanut muun muassa kaksi Pori Jazz -festivaalin historiikkia sekä Oy Hacklin Ltd:n ja Suomen vanhimman urheiluseuran BSF:n historiikit. Porin Reposaaressa syntynyt, mutta pääosin Helsingissä jo 1960-luvulta asti asunut Ennekari on myös yksi Pori Jazzin perustajista yhdessä muun muassa Jyrki Kankaan, Risto Hannulan ja Seppo Hakalan kanssa. Hän on urheiluselostaja Antti Ennekarin isä.Pori Jazzin historia Viitattu 21.7.2013. == Teoksia == *Pori Jazz 1975–1979 (1980) *Pori Jazz – kolme vuosikymmentä improvisointia (1996) *Hacklin – Sata vuotta satamassa (1998) *Porin lyseo 1879–1999 (1999) *Antti Sarpila – The Swinging Beginning (yhdessä Hans Westerbergin kanssa, 1999) *Odd Fellow Suomessa 1925–2000 (2000) *Satakunnan sanomalehtiväkeä 1921–2001 (2001) *Satakunnan kansa ja sen edeltäjät 1873–2003 (2003) * Oy Anglo-Nordic Ab 1935–2005 – Seitsemän vuosikymmentä (2004) *Kivijalkakaupasta konserniin – Lihakeskusliitto perheyritysten asialla 1935–2005 (2005) *150 vuotta myötätuulessa – 150 år i medvind: Segelföreningen i Björneborg BSF r.f 1856–2006 (2006) *Oma sen olla pitää – torin laidalta satakuntalaisten omaksi kaupaksi, Satakunnan osuuskauppa 1917–2007 (2007) *Klanttipoikii ja manttelimiähii – arkea Porin satamassa (2008) *Karjakujilta kulutukseen – Lihatukkukauppiaitten Liitto ry 1921–2011 (2011) == Lähteet == *Suomen kansallisbibliografia Fennica === Viitteet === Luokka:Suomalaiset tietokirjailijat Luokka:Vuonna 1943 syntyneet Luokka:Elävät henkilöt
British Academy Film Awards 1963

Vuoden 1963 British Academy Film Awards -palkinnot, lyhyemmin BAFTA-palkinnot, jaettiin vuoden 1962 parhaille elokuville. Parhaan elokuvan BAFTA-palkinnon voitti David Leanin ohjaama Arabian Lawrence (1962). == Lähteet == Luokka:BAFTA Luokka:1963
Golden Globe 1963

Golden Globe 1963 oli 20. kertaa järjestetty Golden Globe -palkintogaala, jossa palkittiin vuoden 1962 parhaat elokuvat. Palkintogaala järjestettiin 5. maaliskuuta 1963. Parhaan draamaelokuvan Golden Globen voitti David Leanin ohjaama Arabian Lawrence (1962). == Lähteet == Luokka:Golden Globe -seremoniat Luokka:1963
Antti Ennekari

Antti Johannes Ennekari (s. 18. elokuuta 1981Antti Ennekarin kotisivut Viitattu 22.7.2013.) on suomalainen urheilutoimittaja ja -selostaja, joka työskentelee Yleisradion urheilutoimituksessa. Ennekari on erikoistunut selostamaan jalkapalloa ja kuuluu Urheiluruudun vakituisiin toimittajiin. Hän on selostanut muun muassa jalkapallon Mestarien liigaa, MM-kilpailut 2010, EM- kilpailut 2012 sekä naisten EM-kilpailut 2013. Antti Ennekari pelaa myös itse jalkapalloa. Kaudella 2013 hän edusti kolmanneksi korkeimmalla sarjatasolla Kakkosessa pelaavaa FC POHUa. Hänen isänsä on tietokirjailija Risto Ennekari."Jazzkipinä syttyi – tuli roihuaa edelleen", Satakunnan Kansa 21.7.2013 (s. B14). Viitattu 21.7.2013. Antti Ennekari oli naimisissa myös Ylen urheilutoimittajana toimivan Petra Mannerin kanssa, mutta Ennekari on jättänyt avioerohakemuksen marraskuussa 2020. Heillä on kaksi lasta. == Lähteet == Luokka:Suomalaiset urheilutoimittajat Luokka:Suomalaiset urheiluselostajat Luokka:Vuonna 1981 syntyneet Luokka:Elävät henkilöt
Viherbasiliski

Viherbasiliski eli harjabasiliski eli vihreä basiliski (Basiliscus plumifrons) on keskiamerikkalainen liskolaji. == Tuntomerkit == Viherbasiliski on yksi näyttävimpiä liskoja. Aikuisilla urospuolisilla vihreillä basiliskeillä on evämäiset "heltat" selässä ja hännässä sekä päässä kaksi. Pohjaväri liskoilla on vihreä, joka vaihtelee tummasta vaaleaan. Aika usein kyljissä on sinisiä täpliä ja mustia juovia, jotka kulkevat pystysuunnassa. Iiriksen väri on keltaoranssi. Aikuiset urokset kasvavat reilun 70 cm:n pituisiksi häntä mukaan lukien. Aikuiset naaraat ovat useita senttejä lyhyempiä.Basiliski, Wordpress.com == Levinneisyys == Lajia tavataan Hondurasissa, Panamassa, Costa Ricassa ja Nicaraguassa.Basiliscus plumifrons, Reptile Database Reptarium == Ravinto == Viherbasiliski on oikeastaan sekasyöjä, mutta se syö pääasiassa hyönteisiä (sirkkoja, vahakoisia, jauhomatoja), mutta myös makeita hedelmiä ja pieniä selkärankaisia. == Maine == Costa Ricassa vihreää basiliskia pidetään pelottavana, koska paikalliset intiaanit uskovat sen olevan yliluonnollinen olio, joka on useamman eri eläimen sekasikiö. Jos otus nähdään jonkun ihmisen lähellä, se tietää kyseisen henkilön kuolemaa. Oikeasti tämä eläin on täysin harmiton. == Lähteet == Luokka:Corytophanidae
László Csatáry

László Csatáry (4. maaliskuuta 1915 Mány, Itävalta-UnkariLaszlo Csatáry: Nazi war-crimes suspect, tracked down after 60 years of obscurity, Independent, viitattu 14.8.2013 – 10. elokuuta 2013 UnkariNatsisyytettyjen ykkösnimi Laszlo Csatary kuoli Unkarissa, Yle Uutiset, Ulkomaat) oli unkarilainen poliisi, jota syytettiin osallisuudesta holokaustiin toisen maailmansodan aikana. Hänen väitetään avustaneen 15 700 juutalaisen karkotusta Auschwitzin keskitysleiriin vuonna 1944. Csatáry työskenteli vanhempana konstaapelina Unkarin Tšekkoslovakialta miehittämässä Košicessa (nykyisin Slovakiaa). Vuonna 1948 hänet tuomittiin poissaolevana Tšekkoslovakiassa kuolemaan. Hän oli paennut Kanadaan, jossa hän työskenteli taidekauppiaana vuoteen 1995. Paljastuttuaan hän menetti Kanadan kansalaisuuden, ja hän pakeni Unkariin. Csatáry löytyi heinäkuussa 2012 Unkarin pääkaupungista Budapestista. Sotarikoksista epäiltyjä etsivän Simon Wiesenthal -keskuksen mukaan hän oli asunut viimeiset 17 vuotta Budapestissa täysin avoimesti. Esimerkiksi posti tuli hänelle kotiin oikealla nimellä. 98-vuotias Csatáry asetettiin syytteeseen kesäkuussa 2013 osallisuudesta yli 10 000 juutalaisen karkottamiseen keskitysleirille toisen maailmansodan aikana. Csatáry itse kiisti syytteet. Hän kuoli elokuussa 2013 keuhkokuumeeseen ennen oikeudenkäyntiä. == Lähteet == Luokka:Unkarilaiset henkilöt Luokka:Sotarikoksista syytetyt Luokka:Vuonna 1915 syntyneet Luokka:Vuonna 2013 kuolleet
Paras miestulokas (Golden Globe)

Paras miestulokas oli yksi Golden Globe -palkinnon sarjoista. Palkinto myönnettiin 1948–1983. Vuosina 1954–1965 palkinto myönnettiin useille henkilöille. == Lähteet == Miestulokas
Parhaan brittiläisen käsikirjoituksen Bafta-palkinto

Paras brittiläinen käsikirjoitus oli yksi British Academy Film Awards -palkinnon sarjoista. Palkinto myönnettiin vuosina 1954–1967. == Aiheesta muualla == * Palkintotietokanta awards.bafta.org Luokka:BAFTA
Samoan tala

Samoan tala (virallinen koodi WST) (WS$) on Samoan virallinen rahayksikkö. Samoan tala jakautuu 100 seneen. Samoan taloja myöntää Samoan keskuspankki. ==Kolikot== Samoalla on käytössä viisi eri arvoista kolikkoa. Ne ovat 5 senen-, 10 senen-, 20 senen-, 50 senen- ja yhden talankolikot. Kaikki nykyiset kolikot on julkaistu vuonna 1991 paitsi 50 senenkolikko, joka on julkaistu vuonna 1990. ==Setelit== Kaikki setelit on valmistettu polymeerisestä muovista ja julkaistu vuonna 2008 paitsi 2 talan seteli, joka on julkaistu vuonna 1991 ja on valmistettu polymeerisestä paperista. Arvo Mitat (mm) Väritys Materiaali Julkaistu 2 139 x 71 sininen Polymeerinen paperi 29\. syyskuuta 1991 5 139 x 71 punainen Polymeerinen muovi 1\. elokuuta 2008 10 139 x 71 vaaleansininen, vihreä Polymeerinen muovi 1\. elokuuta 2008 20 139 x 71 keltainen, oranssi Polymeerinen muovi 1\. elokuuta 2008 50 139 x 71 violetti Polymeerinen muovi 1\. elokuuta 2008 100 139 x 71 smaragdinvihreä Polymeerinen muovi 1\. elokuuta 2008 ==Lähteet== Luokka:Oseanian rahayksiköt Luokka:Samoa
Bajamaja

Bajamaja on ruotsalainen yritys, joka valmistaa siirrettäviä kuivakäymälöitä. Yrityksen kotipaikka on Tomelilla, ja sen omistavat Sanifix AB ja TLM AB. Suomessa Bajamaja on Lassila & Tikanojan omistama tavaramerkki. ==Katso myös== * Kemiallinen käymälä ==Lähteet== ==Aiheesta muualla== *Yrityksen kotisivut Luokka:Ruotsalaiset yritykset Luokka:Käymälät
Silopuikkokalat

Silopuikkokalat (Chaudhuriidae) on yhdyskiduskaloihin kuuluva heimo. Heimon lajeja tavataan makeista vesistä Aasiasta. ==Lajit ja esiintyminen== Silopuikkokalojen heimoon kuuluu 6 sukua ja noin 9 lajia. Ne ovat pienikokoisia ankarias- tai matomaisia kaloja, jotka kasvavat kooltaan vain noin 3-8 cm pitkiksi. Tyypillisiä piirteitä ovat suomuton ruumis ja pitkät selkä- ja peräevät, jotka eräillä lajeilla ovat yhtyneet pyrstöevän kanssa. Selkäevässä ei ole piikkejä. Silopuikkokaloja jatavataan alueelta, joka ulottuu Intiasta Thaimaan kautta Koreaan ulottuvalta alueelta. Ne elävät järvissä ja hitaasti virtaavissa vesissä usein runsaan vesikasvillisuuden joukossa. Ne voivat myös kaivautua pohjamutaan. ==Lähteet== Luokka:Yhdyskiduskalat
Uutelanvuoren kalliomaalaukset

Uutelanvuoren kalliomaalaukset sijaitsevat Karijärven koillisosassa Kouvolassa, entisessä Jaalassa, Kymenlaaksossa. Maalauskenttiä on kaksi noin 100 metrin etäisyydellä toisistaan. Maalauskentän I löysi Seppo Laatunen ja maalauskentän II Timo Miettinen vuonna 1975. == Sijainti == Maalausalue sijaitsee Ansalahden suulla Peltosaaren vastaisella puolella. Maalauskenttä I on tehty kapeikon kohdalle matalaan kallioon säälle alttiiseen seinämään. Kallion vieressä on 2,5 metriä korkea kivipilari, jonka muodoissa on havaittu antropomorfisia piirteitä. Tätä voisi kutsua "seitakiveksi". Noin 25 metriä oikealle maalauksista sijaitsee puoliluola. Noin 80 metriä etelään sijaitsee toinen maalauskenttä matalan kallion jyrkäneen alla kapean metsäkaistaleen takana. Molemmat maalauskentät aukeavat länsilounaaseen ja niiden lähellä on useita mökkejä. Karijärvi laskee Verlan ohi Pyhäjärveen. == Maalaukset == === Maalauskenttä I === Pari metriä rannasta ja noin 3 metrin korkeudella löytyy yksi 28 senttimetriä pitkä ihmishahmo, jolla on kädet sivuille ylös kohotettuina ja polvet taivutettuina. Jalkaterät erottuvat selvästi. Pää on maalattu täyteisenä ympyränä. Jakojen välissä oleva lyhyt veto saattaa viitata mieheen. Sen vieressä näkyy pari pystyviivaa ja punaväriä. Edellä mainitussa "seitakivessä" löytyy punamaalilla tehtyjä merkintöjä kohdassa, jotka muodostaisivat silmän ja voisivat korostaa seitaihmisen muotoja. === Maalauskenttä II === Täälläkin on 42 senttimetriä pitkä ihmishahmo sekä hännällinen eläin. Ihmishahmon pää on maalattu ympyräksi ja kädet ovat ylhäällä ja jalat suoria. Näiden ympärillä on epäselviä maalausjälkiä. Eläinhahmo muistuttaa poikkeuksellisesti hännällistä eläintä, ehkä kettua tai majavaa, ja se katsoo vasemmalle. Sillä on pitkä häntä, pistemäiset korvat ja lyhyet jalat. Eläimen oikealla puolella saattaa olla katkelmia toisesta ihmishahmosta. Kuviot muodostanevat ryhmän. == Katso myös == * Karijärven rannalla on 4,1 kilometrin päässä Patakallion maalauskohde. == Lähteet == * * * Muinaistaideyhdistys: Uutelanvuori * Luukkonen, Ismo: Uutelanvuori * === Viitteet === == Aiheesta muualla == * Suomen Museot Online: Uutelanvuoren maalaukset, valokuvia * Tiainen, Riina: Suomen kalliomaalausten ja luonnonmuotojen tarkastelua taidehistorian metodein, 2010 * Lahelma, Antti: Kalliomaalaukset ja shamanismi, s.2-21, Muinaistutkija, 2001 * Kare, Antero: Pyhät kalliot ja šamanismi, Helsingin Sanomat, 2003 Luokka:Suomen kalliomaalaukset Luokka:Kouvolan historia Luokka:Jaala
Spatz

thumb|1957 Victoria 250. Spatz, myöhemmin Victoria Spatz, oli saksalainen pieni avoauto. Sitä valmistettiin vuosina 1955–1958. Autoon mahtui kolme ihmistä. Moottori oli sijoitettu istuimen taakse taka-akselin etupuolelle. Spatz-autoa valmisti ensin Harald Friedrichin Bayerischen Autowerke GmbH ja hänen jälkeensä saksalainen moottoripyörätehdas Victoria. Spatz esiteltiin Frankfurtin autonäyttelyssä 1955. Friedrichin työkalutehdas valmisti Spatz- autoa Saksan Ylä-Baijerin Traunreutissa. Autossa oli pieni muovinen avoauton kori, moottorina oli 200-kuutioinen yksisylinterinen Sachs. Spatz oli urheilullisen avoauton näköinen, mutta moottori oli alitehoinen. Spatzin perusrakenteen suunnitteli kilpa-ajaja Egon Brütsch Mobilisti 5/1998, sivu 39. Kehitystyöhön osallistui autonsuunnittelija Hans Ledwinka, joka lisäsi autoon neljännen pyörän Mobilisti 5/2011. Harald Friedrichin työkalutehdas valmisti kaikkiaan 859 Spatz-autoa, ja Victoria teki vuosina 1957-1958 niitä 729 nimellä Victoria Spatz, mutta auton kori oli sama kuin Friedrichin valmistamien. Victoria Spatz -autossa oli 250-kuutioinen moottori, jonka teho oli 14 hevosvoimaa eli 10 kilowattia. Auton keskimoottorin ilmajäähdytys ei toiminut kunnolla ja useimmat 1500 autosta paloivat tulipaloissa Tekniikan Maailma 12/1977. Auto oli arka tulipaloille, mihin vaikuttivat moottoritilaan sijoitettu bensatankki ja muovikorin ympäröimä ilmajäähdytteinen moottori, joka saattoi kuumeta liikaa. Lisäksi bensiinitankin täyttöaukko oli konetilassa. Spatz-auto tuotti valmistajilleen tappiota. Suomen Mobilia- automuseossa on alkuperäisessä kunnossa oleva Victoria Spatz. == Lähteet == * Mobilisti 5/1998 * Mobilisti 5/2011 * Tekniikan Maailma 12/1977 ===Viitteet=== ==Aiheesta muualla== *Microcar Museum Luokka:Saksalaiset automerkit Luokka:Kääpiöautot Luokka:1950-luvun autot
Lanchester Motor Company

thumb|right|Lanchester Model 1914 Lanchester Motor Company oli brittiläinen autovalmistaja vuosina 1895–1955. Autotehtaan perustivat kolme veljestä Frederick Lanchester, George Lanchester ja Frank Lanchester. Ensimmäinen Lanchester-merkkinen auto valmistui helmikuussa tai maaliskuussa 1896. Automerkki on Suomessa vähän tunnettu. Birmingham Small Arms Company osti tehtaan vuonna 1930, jonka jälkeen Lanchester-autoja valmisti Daimler. Viimeiset Lanchester-merkkiset autot olivat Lanchester Fourteen ja Lanchester Leda, joita valmistettiin vuosina 1950–1954. Englannin kotimarkkinoilla myydyissä autoissa oli puukehikon päälle naputeltu kori, kun taas vientimalleissa oli kokoteräsrakenne Mobilisti 2/1998. Lanchester-autoja toi Suomeen Motorex. Lanchester Ledan ongelmana oli ruosteherkkyys . Lanchester Ledaa valmistettiin vain 2100 kappaletta. == Lähteet == *Mobilisti-lehti 2/1998 === Viitteet === Luokka:Brittiläiset automerkit
David Katoatau

David Katoatau (s. 17. heinäkuuta 1984 Nonouti) on kiribatilainen painonnostaja. Katoatau voitti kultaa Glasgow'n 2014 Kansainyhteisön kisojen alle 105 kg:n painoluokassa nostettuaan tempauksessa 148 kg ja työnnössä 200 kg. Tämä oli Kiribatin kaikkien aikojen ensimmäinen mitali Kansainyhteisön kisoissa. New Delhin Kansainyhteisön kisoissa 2010 hän oli 94 kg:n painoluokassa neljäs. Hän on voittanut Kansainyhteisön-mestaruuden 85-kiloisissa 2009 ja 94-kiloisissa 2012. Katoatau sijoittui Pekingin olympialaisissa 2008 85 kg:n painoluokassa 15:nneksi ja Lontoossa 2012 94-kiloisissa 17:nneksi. Hänestä tuli Lontoossa ensimmäinen karsintojen kautta olympialaisiin selviytynyt kiribatilaisurheilija. Katoatau saavutti Tyynenmeren kisoissa hopeaa 94 kg:n sarjassa Nouméassa 2011. Pienille saarille tarkoitetuissa Pacific Mini Gameseissa hän voitti samassa painoluokassa kultaa 2009 ja 105-kiloisissa 2013. Hän on voittanut Oseanian-mestaruuden 94-kiloisissa 2009 ja 2012 sekä 105-kiloisissa 2013 ja 2014 sekä saavuttanut pronssia 94 kg:n painoluokassa 2010 ja 2011. == Lähteet == Luokka:Kiribatilaiset painonnostajat Luokka:Vuonna 1984 syntyneet Luokka:Elävät henkilöt
Kontrafinaalinen ristiriita

Kontrafinaalinen ristiriita tarkoittaa sitä, että jokin asia tai hyöty on periaatteessa kaikkien saatavilla, mutta ei kaikille mahdollinen yhtä aikaa. Esimerkiksi yksi ihminen voi nousta elokuvateatterissa seisomaan nähdäkseen elokuvan paremmin, mutta jos kaikki nousevat pystyyn, niin hän menettää seisomisella savutetun näköedun. Kaikki eivät voi olla myöskään miljonäärejä; teoriassa se on mahdollista kaikille, muttei mahdollista yhtä aikaa. == Katso myös == * Politiikka * Yhteiskuntatieteet == Kirjallisuutta == * Luokka:Peliteoria
Raymond Browne

Raymond Anthony Browne (s. 23. tammikuuta 1957 Athlone) on irlantilainen roomalaiskatolinen piispa. Hänet vihittiin papiksi Elphinin hiippakuntaan 4. heinäkuuta 1982 ja nimitettiin Kerryn hiippakunnan johtoon 2. toukokuuta 2013. Piispaksi vihkiminen seurasi 21. heinäkuuta. Pääkonsekraattorina toimi Dermot Clifford, jota avustivat Charles John Brown ja William Murphy.Catholic- Hierarchy.org: Bishop Raymond Anthony Browne == Lähteet == Luokka:Irlantilaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Marko Varajärvi

Marko Varajärvi (s. 18. syyskuuta 1971 Olofström, Ruotsi) oli Vasemmistoliiton puoluesihteeri 8. kesäkuuta 2013 – 11. kesäkuuta 2016. Hänet valittiin tehtävään puoluekokouksessa 8. kesäkuuta 2013. Tätä aiemmin Varajärvi toimi mm. Lapin liiton kehittämisjohtajana 2010–2013. Vuodesta 2016 alkaen Varajärvi on ollut SDP:n jäsen. Hän oli SDP:n eduskuntavaaliehdokas Lapissa vuoden 2019 vaaleissa. == Tausta == Varajärvi on työläisperheen kasvatti, Torniossa asuva isä oli ammatiltaan hitsaaja ja äiti siivooja. Varajärvi syntyi Ruotsissa ja vietti lapsuutensa Luulajassa vuoteen 1984 saakka. Varajärvi on opiskellut Jyväskylän yliopistossa ruotsin kieltä, valtio-oppia, filosofiaa ja yhteiskuntapolitiikkaa. Koulutukseltaan hän on tuplamaisteri, filosofian ja yhteiskuntatieteiden maisteri. == Ura == Varajärvi valittiin Lapin liiton kehittämisjohtajan tehtävään joulukuussa 2009 ja hän aloitti helmikuussa 2010. Maaliskuussa 2013 Korkein hallinto-oikeus (KHO) totesi nimityksen tasa-arvolain vastaiseksi, sillä kaksi tehtävää hakenutta naista olivat KHO:n päätöksen mukaan Varajärveä pätevämpiä hoitamaan kehittämisjohtajan virkaa. Varajärvi ilmoitti KHO:n päätöksen jälkeen, ettei enää aio hakea kehittämisjohtajan virkaa vaikka oli saanut vetoomuksia hakea virkaa uudelleen. Hän irtisanoutui kehittämisjohtajan tehtävästä tultuaan valituksi Vasemmistoliiton puoluesihteeriksi Tampereella 8. kesäkuuta 2013. Varajärven työ puoluesihteerinä päättyi puoluekokouksessa Oulussa 10.–12. kesäkuuta 2016. Puoluesihteerikauden jälkeen Varajärvi siirtyi syyskuussa 2016 Tornionlaakson Neuvosto -kuntayhtymän johtajaksi.. Kyseessä on 13 kunnan kuntayhtymä, johon kuuluvat Suomesta Tornio, Ylitornion, Pello, Kolari, Muonio ja Enontekiö. Ruotsin kunnista neuvostoon kuuluvat Haaparanta, Övertorneå, Pajala ja Kiiruna. Norjasta neuvostoon kuuluvat Storfjord, Kåfjord ja Nordreisa. Aiemmin Varajärvi on työskennellyt Pohjois-Pohjanmaan Vasemmiston ja Kainuun Vasemmiston toiminnanjohtajana 2007–2010 sekä AKT:n keskustoimistossa toimitsijana ja palkkasihteerinä 2003–2007. Vuosina 2001–2003 hän oli Paavo Lipposen II hallituksen alue- ja kuntaministeri Martti Korhosen avustaja sekä vuosina 1999–2000 kansanedustaja Unto Valppaan eduskunta-avustaja. Pohjolan Sanomien mukaan Marko Varajärvi siirtyi sosialidemokraattisen puolueen jäseneksi elokuussa 2016. Eronsa syistä Vasemmistoliitosta hän kirjoitti Uuden Suomen blogissaan Pitkät kirstunnaulat. Varajärvi oli SDP:n ehdokkaana Lapissa vuoden 2019 eduskuntavaaleissa. Varajärvi toimi partnerina Scandion Oy:ssä 09/2019 - 01/2022. Yritys keskittyi pohjoismaiseen ja kansainväliseen logistiikkaan. Työväen Sivistysliitto TSL ry:ssä koulutussuunnittelijana yhteiskunnallisen ja kansainvälisen koulutuksen yksikössä 1/2022 - 6/2023. Hänen päävastuullaan oli toteuttaa EU- koulutusohjelma. == Lähteet == Luokka:Vasemmistoliiton puoluesihteerit Luokka:Vasemmistoliiton poliitikot Luokka:Vuonna 1971 syntyneet Luokka:Elävät henkilöt
Charles John Brown

Charles John Brown (s. 13. lokakuuta 1959 New York) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihki papiksi New Yorkin arkkihiippakuntaan John Joseph O'Connor 13. toukokuuta 1989, ja hänet nimitettiin apostoliseksi nuntiukseksi Irlantiin sekä Aquileian titulaariarkkipiispaksi 26. marraskuuta 2011. Piispaksi vihkiminen seurasi 6. tammikuuta 2012. Pääkonsekraattorina toimi paavi Benedictus XVI, jota avustivat Tarcisio Bertone ja William Joseph Levada. == Lähteet == Luokka:Yhdysvaltalaiset katoliset arkkipiispat Luokka:Pyhän istuimen diplomaatit Luokka:Vuonna 1959 syntyneet Luokka:Elävät henkilöt
Willys

Willys oli vuosina 1926–1955 valmistettu yhdysvaltalainen automerkki. John Willys osti Overland-autotehtaan vuonna 1908. Overland-autoja valmistettiin 1903–1926. Vuosina 1912–1918 Willys oli Yhdysvaltain toiseksi suurin autonvalmistaja Fordin jälkeen. Overland-autojen valmistus päättyi 1926, jolloin sen korvasivat saman valmistajan Willys ja Whippet-automerkit. Whippet-autoja valmistettiin vuosina 1926–1931. Whippet-autot olivat saman valmistajan Willys-merkkiä pienempiä ja halvempia. Whippet-autoissa oli neli- tai kuusisylinterinen sivuventtiilimoottori. Whippet-autojen tuotanto päättyi vuonna 1931, mutta Willysin tuotanto jatkui. Whippet on merkkinä vähän tunnettu johtuen sen valmistuksen lyhytaikaisuudesta. Whippet-autoa tuotiin Suomeenkin. Whippeteissä oli isot ajovalot, leveä nokka ja takasivuilla erilliset parkkivalot. 1930-luvulla Willys-autoja valmistettiin Toledossa Ohiossa. Toisen maailmansodan aikaan kuuluisin Willys-auto oli Willys MB, paremmin tunnettu nimellä Jeeppi. Willysin lisäksi Jeeppiä valmistivat Ford ja American Bantam. Viimeinen Willys-henkilöauto valmistui vuonna 1955. Sen jälkeen yhtiö on vaihtanut monta kertaa omistajaa, mutta maastoautojen valmistus on jatkunut. Tuotemerkki Jeep oli niin vahva, että Kaiser Corporation muutti autotehtaan nimeksi 1955 Kaiser Jeep ja maastoautojen merkiksi Willysin sijasta Jeep. Vuonna 1970 yhtiön nimeksi tuli Jeep Corporation. Huomattavin saman autotehtaan nykyisistä maastoautoista on Jeep Wrangler. == Lähteet == Mobilisti Senior 4/2006 *
Samson Burke

Samson Burke (s. 6. marraskuuta 1930 Toronto) on kanadalainen kehonrakentaja, kilpauimari, painija ja näyttelijä. Burke opiskeli Montrealin McGill- yliopistossa ja edusti Kanadaa olympialaisten kilpauinnissa. 1950-luvulla hän toimi showpainijana taiteilijanimellä Sammy Berg. 1960-luvun alussa Burke näytteli voimamiesrooleja italialaisissa peplum-elokuvissa. Hänen ensimmäinen roolinsa oli Ursus Luigi Capuanon filmissä Ursuksen kosto (La vendetta di Ursus, 1961). Vuosikymmenen loppupuolella Burke esiintyi italialaisissa ja länsisaksalaisissa toimintaelokuvissa sekä myöhemmin yhdysvaltalaisissa TV- sarjoissa. Amerikassa hänet muistetaan parhaiten Herkuleen roolista elokuvassa The Three Stooges Meet Hercules (1962). ==Lähteet== ==Aiheesta muualla== * Samson Burkelle omistettu sivusto * Samson Burke Internet Movie Databasessa Luokka:Kanadalaiset elokuvanäyttelijät Luokka:Kanadalaiset kehonrakentajat Luokka:Kanadalaiset uimarit Luokka:Kanadalaiset painijat Luokka:Vuonna 1930 syntyneet Luokka:Elävät henkilöt
Mclusky

Mclusky (alun perin Best) on brittiläinen post-hardcore-yhtye, joka perustettiin Cardiffissa, Walesissa vuonna 1996. Yhtyeen jäseniin kuuluvat englantilainen Andrew "Falco" Falkous (laulu, kitara) Newcastle upon Tynestä, Damien Sayell (basso, laulu) ja Jack Egglestone (rummut). Yhtye on julkaissut neljä virallista albumia ja useita singlejä. Yhtye hajosi tuntemattomasta syystä vuonna 2005, mutta teki paluun vuonna 2014. Uusin albumi on tarkoitus julkaista vuoden 2025 aikana.Mclusky announce details of reunion album: “I know, mindblowing” == Jäsenet == ===Nykyiset=== * Andy "Falco" Falkous - laulu/kitara (1996-2005, 2014–) * Jack Egglestone - rummut (2003-2005, 2014–) * Damien Sayell – laulu (2014–), basso (2018–) ===Entiset jäsenet=== * John Chapple - basso/laulu (1997-2005) * Matthew Harding - rummut (1996-2003) * Geraint Bevan - basso (1996-1997) * Julia Ruzicka – bass0 (2014–2018) ==Diskografia== ===Viralliset albumit=== *My Pain and Sadness is More Sad and Painful Than Yours (Fuzzbox, 2000; r: Too Pure, 2003) *Mclusky Do Dallas (Too Pure, 2002) *The Difference Between Me and You Is That I'm Not on Fire (Too Pure, 2004) *Mcluskyism (Too Pure, 2006) ===Viralliset single/EP -julkaisut=== * 1999 – "Huwuno" (Bestinä) * 2000 – "Joy" * 2000 – "Rice Is Nice" * 2001 – "Whoyouknow" * 2001 – "Lightsabre Cocksucking Blues" * 2002 – "To Hell with Good Intentions" * 2002 – "Alan Is a Cowboy Killer" * 2003 – "There Ain't No Fool in Ferguson/1956 And All That" * 2003 – "Undress for Success" * 2004 – "That Man Will Not Hang" * 2004 – "She Will Only Bring You Happiness" * 2023 – "Unpopular Parts of a Pig/The Digger You Deep" == Lähteet == ==Aiheesta muualla== *Too Pure Records *BBC:n arvostelu albumista The Difference Between Me and You Is That I'm Not on Fire *Artikkeli kokoelmasta Mcluskyism Luokka:Brittiläiset post-hardcore-yhtyeet Luokka:Brittiläiset rockyhtyeet
Saint Peter Port

Saint Peter Port on Guernseyn pääkaupunki ja tärkein satama. Vuonna 2015 kaupungissa oli 18 600 asukasta. ==Aluejako== Saint Peter Port on jaettu neljään piirikuntaan (canton): *Canton 1, pohjoinen piirikunta *Canton 2, luoteinen piirikunta *Canton 3 lounainen piirikunta *Canton 4, eteläinen piirikunta ==Cornetin linna== Cornetin linna sijaitsee Saint Peter Portin edustalla. Linna on rakennettu 1200-luvulla, ja sitä kehitettiin 1600-luvulla, kun tuliaseet olivat kehittyneet. Linna on nykyisin avoinna yleisölle. ==Lähteet== == Aiheesta muualla == Luokka:Guernsey Luokka:Euroopan pääkaupungit
Stefan Liv Memorial Trophy

Stefan Liv Memorial Trophy jaetaan vuosittain Swedish Hockey Leaguen (Elitserien vuoteen 2013) pudotuspelien arvokkaimmalle pelaajalle. Palkinnon myöntää sarjan pelaajayhdistys SICO (Sveriges ishockeyspelares centralorganisation). Palkinto jaettiin ensimmäisen kerran keväällä 2010, mutta vuonna 2013 se nimettiin Stefan Liv Memorial Trophyksi kunnianosoituksena 7. syyskuuta 2011 Lokomotiv Jaroslavlin lento- onnettomuudessa kuolleen huippumaalivahti Stefan Livin muistolle. ==Palkitut== Kausi Joukkue Pelaaja Pelipaikka Kansalaisuus 2009–2010 HV71 Johan Davidsson hyökkääjä 2010–2011 Färjestads BK Anders Bastiansen hyökkääjä 2011–2012 Brynäs IF Jakob Silfverberg hyökkääjä 2012–2013 Skellefteå AIK Oscar Lindberg hyökkääjä 2013–2014 Skellefteå AIK Joakim Lindström hyökkääjä 2014–2015 Växjö Lakers HC Noah Welch puolustaja 2015–2016 Frölunda HC Johan Sundström hyökkääjä 2016–2017 HV71 Simon Önerud hyökkääjä 2017–2018 Växjö Lakers HC Elias Pettersson hyökkääjä 2018–2019 Frölunda HC Ryan Lasch hyökkääjä ==Lähteet== *Elitserien Playoffs MVP "Stefan Liv Memorial Trophy" - Elite Prospects Luokka:SHL:n palkinnot
Sormusukonkorento

Sormusukonkorento (Anax parthenope) on sudenkorento. Se tavattiin Suomessa ensimmäisen kerran heinäkuussa 2013 Inkoossa. Takaruumiin tyven ympärillä sillä on sinistä ja joskus voi koko takaruumis olla sininen. Se on todennäköisesti tullut Virosta, jossa sitä on tavattu ensimmäisen kerran vuonna vuonna 2008. Suomessa on nyt tavattu 60 eri sudenkorentolajia. ==Lähteet== Luokka:Sudenkorennot
Bruma

Armindo Tué Na Bangna eli Bruma (s. 24. lokakuuta 1994 Bissau, Guinea-Bissau) on portugalilainen jalkapalloilija, pelipaikaltaan vasen laitalinkki. Hän on pelannut Portugalissa, Turkissa, Espanjassa, Saksassa ja Alankomaissa. Kaudella 2022–2023 hän edustaa turkkilaista Fenerbahçea lainalla alankomaalaisesta PSV Eindhovenista. == Ura == Bruma syntyi Guinea-Bissaussa, mutta muutti jo lapsena Portugaliin. Hän liittyi Sportingin nuorisoakatemiaan 12-vuotiaana. Kausi 2012–13 oli Bruman ensimmäinen aikuisten tasolla. Hän aloitti Sportingin reservijoukkueessa toiseksi korkeimmalla sarjatasolla Segunda Ligassa. 6. joulukuuta 2012 CF Uniãoa vastaan Bruma teki kaksi maalia, mutta hänet ajettiin ulos ottelun loppuhetkillä, ja Sporting hävisi 2–3. Helmikuussa 2013, 18 vuoden iässä, Bruma teki debyyttinsä Sportingin ykkösjoukkueessa, kun hän pelasi ensimmäisen puoliskon Marítimoa vastaan pelatusta ottelusta. Bruma on pelannut Portugalin kaikissa nuorisomaajoukkueissa. Alle 20-vuotiaiden MM-kilpailuissa 2013 hän sijoittui maalipörssissä toiseksi tehtyään viisi maalia neljässä ottelussaan. Portugalin A-maajoukkueessa hän pelasi ensimmäisen kerran marraskuussa 2017. Hän teki maalin ystävyysottelussa Skotlantia vastaan lokakuussa 2018. == Yksityiselämä == Bruman isoveli Buomesca pelaa myös jalkapalloa laiturina, ja hänkin pelasi nuorena Sportingin riveissä. == Lähteet == == Aiheesta muualla == *Bruman profiili ja tilastot Zerozero-sivustolla Luokka:Portugalilaiset jalkapalloilijat Luokka:Vuonna 1994 syntyneet Luokka:Elävät henkilöt
Marit Grødum

Marit Helene Fiane Grødum (o.s. Christensen, s. 11. joulukuuta 1980) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 89 maaottelua ja tehnyt niissä 12 maalia. Ensimmäisen naisten maaottelunsa hän pelasi maaliskuussa 2003 ja viimeisimmän lokakuussa 2013. Grødum saavutti EM-hopeaa 2005http://www.uefa.com/womenseuro/season=2005/matches/round=2197/match=81146/index.html ja 2013. Hän pelasi MM-kilpailuissa 2007 ja olympiakisoissa 2008. Seuratasolla Grødum edustaa Amazon Grimstadia. Kauden 2014 hän oli äitiysvapaalla pelikentiltä. == Lähteet == * * * === Viitteet === Luokka:Norjalaiset jalkapalloilijat Luokka:Vuonna 1980 syntyneet Luokka:Elävät henkilöt
Kirjorintabulbuli

Kirjorintabulbuli (Pycnonotus squamatus) on bulbulien heimoon kuuluva varpuslintu. ==Levinneisyys== Kirjorintabulbulia tavataan Bruneissa, Indonesiassa, Malesiassa ja Thaimaassa. Laji on vähentymässä elinympäristöjen tuhoutumisen takia, ja se on luokiteltu silmälläpidettäväksi, vaikkakin sen levinneisyysalue on laaja. ==Elinympäristö== Kirjorintabulbuli elää metsissä, ja sitä tavataan 1 000 metrin korkeuteen merenpinnasta. ==Lähteet== Luokka:Bulbulit
Toril Akerhaugen

thumb|right|Toril Hetland Akerhaugen Toril Hetland Akerhaugen (s. 5. maaliskuuta 1982) on norjalainen jalkapalloilija, pelipaikaltaan puolustaja. Hän on pelannut Norjan maajoukkueessa 59 maaottelua. Ensimmäisen naisten maaottelunsa hän pelasi tammikuussa 2006 ja viimeisimmän lokakuussa 2013. Akerhaugen on edustanut Norjaa EM-kilpailuissa 2009http://www.uefa.com/womenseuro/season=2009/matches/round=15047/match=2001420/index.html ja 2013. Jälkimmäisissä hän saavutti EM-hopeaa. Seuratasolla Akerhaugen edustaa Stabækia. == Lähteet == * * === Viitteet === Luokka:Norjalaiset jalkapalloilijat Luokka:Vuonna 1982 syntyneet Luokka:Elävät henkilöt
Sinirintabulbuli

Sinirintabulbuli (Pycnonotus cyaniventris) on bulbulien heimoon kuuluva varpuslintu. ==Levinneisyys== Sinirintabulbulia tavataan Bruneissa, Indonesiassa, Malesiassa, Myanmarissa ja Thaimaassa. Se on melko laajalla levinnyt ja yleinen, mutta vähenemässä elinympäristöjen tuhoutumisen takia. Se on luokiteltu silmälläpidettäväksi. ==Lähteet== Luokka:Bulbulit
Punaposkibulbuli

Punaposkibulbuli (Pycnonotus jocosus) on bulbulien heimoon kuuluva varpuslintu. ==Levinneisyys== Punaposkibulbulia tavataan luonnonvaraisena Bangladeshissa, Bhutanissa, Kambodžassa, Kiinassa, Intiassa, Laosissa, Malesiassa, Myanmarissa, Nepalissa, Thaimaassa ja Vietnamissa. Sen on kuvattu olevan yleinen monilla alueilla, ja se on luokiteltu elinvoimaiseksi. ==Lähteet== Luokka:Bulbulit
Ingvild Stensland

Ingvild Stensland (s. 3. elokuuta 1981) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa vuoden 2014 loppuun mennessä 137 maaottelua ja tehnyt niissä kymmenen maalia. Ensimmäisen naisten maaottelunsa hän pelasi tammikuussa 2003. Stensland on edustanut Norjaa MM-kilpailuissa 2007 ja 2011, olympialaisissa 2008 sekä EM- kilpailuissa 2005, 2009http://www.uefa.com/womenseuro/season=2005/matches/round=2197/match=81146/index.htmlhttp://www.uefa.com/womenseuro/season=2009/matches/round=15047/match=2001420/index.html ja 2013. Vuosien 2005 ja 2013 EM-kisoissa hän saavutti hopeamitalin. Seuratasolla Stensland edustaa Stabækia. == Lähteet == * * * === Viitteet === Luokka:Norjalaiset jalkapalloilijat Luokka:Vuonna 1981 syntyneet Luokka:Elävät henkilöt
Henry Morgenthau, Jr.

Henry Morgenthau Junior (1891–1967) oli Yhdysvaltojen valtiovarainministeri vuosina 1934–1945, koko toisen maailmansodan ajan. Morgenthau tuli valtiovarainministeriksi Franklin D. Rooseveltin presidenttikauden alkupuolella. Alkuaikoina hänen oli huolehdittava talouspolitiikan suunnanmuutoksesta New Deal –ohjelman suuntaan. Vuodesta 1941 alkaen maa siirtyi sotatalouteen, johon kuului laaja sotateollinen tuotanto. Morgenthaun tehtävänä oli tällöin rahoittaa sotatalous ja sotatuotanto inflaatiota välttäen. Tavoitteeseen päästiin pitämällä korot ylhäällä ja myymällä kansalaisille sotaoblikaatioita. Morgenthau vastasi myös vihollismaa Japanin Yhdysvalloissa olleiden varojen jäädyttämisestä. Lisäksi Morgenthau oli yksi niistä poliitikoista, jotka huolehtivat lainaus- ja vuokrausohjelman (Lend- Lease) toteuttamisesta. Morgenthau saapui lyhyellä vierailulle Suomeen 20. elokuuta 1939 ja tapasi muun muassa valtiovarainministeri Väinö Tannerin, pääministeri Aimo Cajanderin, ulkoministeri Eljas Erkon ja Suomen Pankin pääjohtajan Risto Rytin."Velanmaksajamaa" saa kiitokset. Yhdysvaltain rahaministeri saapui henkilökohtaisesti tuomaan ne, Helsingin Sanomat, 21.08.1939, nro 223, s. 1, Kansalliskirjaston digitaaliset aineistot. Viitattu 18.08.2024 ==Morgenthau-suunnitelma== Syyskuussa 1944 pidettiin Quebecin konferenssi, jossa hahmoteltiin sodanjälkeistä maailmaa. Morgenthau esitti siellä niin sanotun Morgenthau-suunnitelman, jonka mukaan sodanjälkeinen Saksa olisi maatalousmaa, eikä sen annettaisi teollistua. Sekä Roosevelt että Winston Churchill olivat samaa mieltä, mutta heidän hallituksensa eivät olleet. Kun suunnitelma vuoti julkisuuteen, se sai tyrmäävän vastaanoton. Natsi-Saksan propagandaministeri Joseph Goebbels käytti kohua hyväkseen liittoutuneiden vastaisen mielialan lietsomiseen, ja siinä viitattiin myös Morgenthaun juutalaisuuteen. == Lähteet == == Aiheesta muualla == Luokka:Yhdysvaltain valtiovarainministerit Luokka:Franklin D. Rooseveltin hallituksen jäsenet Luokka:Vuonna 1891 syntyneet Luokka:Vuonna 1967 kuolleet
Ada Hegerberg

Ada Stolsmo Hegerberg (s. 10. heinäkuuta 1995 Sunndalsøra)Ada Hegerberg, Store Norske Leksikon on norjalainen jalkapalloilija. Hän on pelannut Norjan maajoukkueessa kesäkuun 2023 loppuun mennessä 76 maaottelua ja tehnyt niissä 43 maalia. Ensimmäisen naisten maaottelunsa hän pelasi marraskuussa 2011. Hänet palkittiin maailman parhaana naispelaajana Kultaisella pallolla vuonna 2018, jolloin palkinto jaettiin naisille ensimmäisen kerran. Hegerberg on naisten Mestarien liigan kaikkien aikojen paras maalintekijä. Hegerberg edusti Norjaa alle 20-vuotiaiden MM-kilpailuissa 2012 ja teki turnauksessa kaksi maalia. Vuonna 2013 hän saavutti hopeaa naisten EM-kilpailuissa ja teki Norjan kolmannen maalin puolivälieräottelussa Espanjaa vastaan. MM-kilpailuissa 2015 Hederberg pelasi neljännesvälieriin yltäneen Norjan jokaisessa neljässä ottelussa ja teki niissä yhteensä kolme maalia.Ada Hederberg , FIFA Hän pelasi vuoden 2017 EM-kilpailuissa mutta kieltäytyi sen jälkeen lähes viiden vuoden ajan maaottelutehtävistä vastalauseena naisjalkapallon saamille vähäisille resursseille. EM-kilpailuissa 2022 hän pelasi avauskokoonpanossa Norjan kaikki kolme ottelua. Seuratasolla Hegerberg edustaa ranskalaista Olympique Lyonnaisia, jonka joukkueessa hän on voittanut Mestarien liigan vuosina 2016, 2017, 2018, 2019, 2020 ja 2022. Vuoden 2019 loppuottelussa, jonka Lyon voitti 4–1, hän teki hattutempun. Aiemmin hän pelasi saksalaisessa 1. FFC Turbine Potsdamissa, jonne hän siirtyi kotimaansa Stabækista. Myös hänen isosiskonsa Andrine Hegerberg pelasi PotsdamissaBøyum, Mads: Ada (16) scoret fem på 35 minutter, Aftenposten 20.5.2013 (Archive.org). == Lähteet == * * * === Viitteet === == Aiheesta muualla == Luokka:Norjalaiset jalkapalloilijat Luokka:Vuonna 1995 syntyneet Luokka:Elävät henkilöt
Caroline Hansen

Caroline Graham Hansen (s. 18. helmikuuta 1995) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa kesäkuun 2023 loppuun mennessä 98 maaottelua ja tehnyt niissä 44 maalia. Ensimmäisen naisten maaottelunsa hän pelasi lokakuussa 2011. Hansen edusti Norjaa alle 20-vuotiaiden MM-kilpailuissa 2012 ja teki turnauksessa kaksi maalia. Vuonna 2013 hän saavutti hopeaa naisten EM-kilpailuissa. MM- kilpailuissa 2019 hän pelasi avauskokoonpanossa Norjan kaikissa viidessä ottelussa ja teki maalin rangaistuspotkusta alkulohko-ottelussa Etelä-Koreaa vastaan. EM-kilpailuissa 2022 hän pelasi avauksessa Norjan kaikki kolme ottelua ja teki ensimmäisessä alkulohko-ottelussa Pohjois-Irlantia vastaan yhden joukkueensa neljästä maalista. Seuratasolla Hansen edusti vuosina 2014–2019 saksalaista Wolfsburgia, jonne hän siirtyi kotimaansa Stabækista vuonna 2014. Toukokuussa 2019 hän teki sopimuksen espanjalaisseura FC Barcelonan kanssa. Hän voitti Barcelonan joukkueessa Mestarien liigan vuosina 2021 ja 2023. == Lähteet == * * * === Viitteet === Luokka:Norjalaiset jalkapalloilijat Luokka:Vuonna 1995 syntyneet Luokka:Elävät henkilöt
EURion

EURion on viidestä ympyrästä muodostuva kuvio, joka on esiintynyt monien maiden seteleissä vuodesta 1996 lähtien. Kuvion tarkoitus on, että modernit kopiokoneet tunnistavat kopioitavan kuvan seteliksi ja sitten kieltäytyvät kopioimasta sitä. Kuvio on osa seteleissä esiintyviä väärentämisenesto- piirteitä. : EURion-kuvioita viiden euron setelissä. EURion-kuvioita 500 euron setelissä. EURion-kuvioita 20 Yhdysvaltain dollarin setelissä viivoilla yhdistettyinä. == Lähteet == Luokka:Euro Luokka:Väärennökset